25/10/2010 | Administración LocalMunicipal
Oleiros
Urbanismo
Aprobación definitiva pleno 30.09.10. Estudo de detalle Pol-9. Expte. FG n.º 567

Polo Concello Pleno, en sesión extraordinaria celebrada o día 30 de setembro de 2010, acordouse aprobar definitivamente e a remisión da documentación establecida no art.92 da Lei 9/2002 á Consellería de Medio Ambiente, Territorio e Infraestruturas en data 14.10.10, do ESTUDO DE DETALLE DO POL-9, EN SANTA CRUZ-LIANS. Contra o presente acordo, que pon fin á vía administrativa, podería interpor recurso de reposición con carácter potestativo, no prazo DUN MES, que se computará desde o día seguinte á notificación da mesma, perante o mesmo órgano que a dictou (ó abeiro do disposto polos art.116 da Lei 30/92, do R. X. A. P. P. A. C.). Tamén poderá contra esta Resolución interpor, no prazo de DOUS MESES, recurso contencioso-administrativo perante a Orde Xurisdiccional Contencioso-Administrativo, de conformidade cos arts.8, 9 e 10 da Lei 29/98, reguladora da xurisdicción contencioso-administrativa. Sen prexuizo da facultade de interposición do recurso extraordinario de revisión para os supostos e prazos previstos polo artigo 118 da Lei 30/92. En cumprimento do disposto no art.92.2 da Lei 9/2002, de 30 de decembro, publícase a normativa e as ordenanzas que se relacionan a continuación, advertíndose que non entrará en vigor ata que transcorran 15 días hábiles desde a presente publicación (art.70.2 da Lei 7/1985 de 2 de abril). Oleiros, 14 de outubro de 2010. O Alcalde-Presidente, Asdo.: Angel García Seoane. Baseándose nas directrices do plan vixente e a coordinación cos ámbitos urbanísticos adxacentes, exponse crear: • Parque Luís Seoane: Continuidade de espazos en cota e formalización. • Mazá pechada a Concepción Arenal. Remate en Solo Urbano con Ordenanza 4, tipoloxía de mazá pechada. • Remate das traseiras das edificacións feitas sobre o camiño do Repicho en tipoloxía de edificio illado, con ordenanza 5. • Acceso ao parque dende o núcleo tradicional de Santa Cruz, camiño do Repicho. • Creación dun garaxe en concesión para as edificacións de adxudicación directa que pode ocupar en todo ou en parte o subsolo do viario do ámbito e un garaxe público debaixo do espazo libre. de acordo cás determinacións que conten PXOM nos artigos 181,182,183, e as de solo urbano segundo os artigos 54. g. e 55.1 da LOUG. A problemática ocasionada polo abancalamento transversal e lonxitudinal das novas edificacións debido a pendente do ámbito, a cota próxima do nivel do mar para facer as escavacións dos sótanos, a coxía de 12 m das edificacións propostas, que impiden o radio de xiro mínimo establecido polo novo decreto das Normas de Habitabilidade de Vivendas no interior das parcelas privadas para resolver as plazas de aparcamento esixidas polo Plan, e a existencia de luces a unha fachada “considerada medianeira na ordenación do PXOM, na zona indicada na imaxe do punto 2.4.1, motivaron a solución volumétrica adoptada. Exponse a creación de dous bloques de vivendas que darán fronte á zona verde, en posicións paralela e perpendicular á Avenida Concepción Arenal, que á súa vez tapan os fondos das edificacións existentes, creando unha fronte edificada continua cara ao parque Dylan Jose Bernarda Gavarro Giol. Bloque 1: En Mazá pechada de B+2, Ordenanza 4, rematando a maza existente cara o parque Jesus Angel Virto Lunas. Debido á forte pendente transversal da parcela, a edificación gradúase en dirección transversal ao ámbito. Asimilase o salto de altura en sección do bloque, á altura dunha planta para executar os forxados continuos. Bloque 2: Sitúase paralelo ao camiño do Repicho e as edificacións existentes en tipoloxía de bloque illado con ordenanza 5 e altura B+2. Debido ao desnivel da parcela en lonxitudinal e a solución conxunta dos garaxes, para evitar escavacións innecesarias preto do nivel do mar, fíxase as cota do perímetro da planta baixa do presente bloque creando un pequeno podio a modo de semisoto. Dita cota, é coincidente co acceso a planta baixa do bloque 1 e un dos accesos ao garaxe das edificacións. O espazo libre plantexado na ordenación detallada do PXOM, denomínase coma Zona Verde V-19 de cesión de 1.695 m². Sitúase ao longo da Avenida Concepción Arenal, formando fronte co parque Luís Seoane configurando unha rede de espazos libres a carón do núcleo primitivo de Santa Cruz. No subsolo da mesma, poderase situarar segundo as conversas mantidas có Concello de Oleiros, un aparcadoiro público, polo que no presente documento ubicase a zona de acceso indicándose a rasante da entrada ao mesmo que será resolta no correspondente proxecto de urbanización. O sistema viario que se establece é o indicado pola ordenación reflectida no PXOM. Si somos coherentes ca ordenación plantexada poderiamos denominar a dito sistema coma rúa compartida, definida no artigo 177 da normativa do PXOM. O presente documento en relación ao sistema viario proposto dende o PXOM, unicamente define as rasantes do sistema viario que non estaban establecidas na devandita ordenación, e resolve os accesos aos aparcadoiros públicos e de concesión. Adicionalmente, na zona interior entre edificios non se definía concretamente a sección viaria, indicándose unicamente o seu carácter de Viario-Aparcadoiro na ficha do plan cunha superficie de 850m². Por tanto, e en atención a unha mellor calidade da ordenación, optouse por establecer unha sección tipo que dispoña dunha zona arborada en contacto coa zona de cesión, separando o tráfico mixto do devandito uso coa consecuente diminución da afección provocada por dita comunicación. Isto, á súa vez, redunda na capacidade de articular elementos que permitan dar solución aos accesos aos aparcadoiros das edificacións e ao apacadoiro público sen interferir na fluxo e a interconexión peonil entre os espazos libres adxacentes ao ámbito. O Sistema Viario e aparcadoiro de 952 m² corresponde coa superficie non ocupada polas parcelas privadas das edificacións residenciais nin pola zona verde e sitúase entre as edificacións bordeando o espazo libre e permitindo a comunicación entre os distintos niveles da zona urbanizada. En parte do seu subsolo, situaranse os accesos e parte do aparcadoiro en concesión que permitan resolver os garaxes das edificacións. A ordenación plantexada no PXOM en canto a coxías e as correspondentes cesións cuantificadas na ficha de desenvolvemento en referente o sistema viario e espazo libre, fai inviable o desenvolvemento do garaxe para as edificacións residenciais no subsolo da parcela privada. Unha maneira de resolver o problema do aparcadoiro, obrigatorio pola LOUGA no solo urbano non consolidado, é mediante concesión administrativa. Dita fórmula é a única viable neste caso por ter que utilizar parte do subsolo de dominio público para resolver os accesos e o proxecto de garaxe. O art.93 da Lei 33/2003 de 3 novembro, de Patrimonio das Administracións Públicas, en relación coas Concesións Demaniales establece que: “O otorgamiento de concesións sobre bens de dominio público efectuarase en réxime de concorrencia. Non en tanto, poderá acordarse o otorgamento directo nos supostos previstos no artigo 137.4 desta lei, cando se dean circunstancias excepcionais, debidamente xustificadas, ou noutros supostos establecidos nas leis.” En relación co precepto anterior, o art.137.4. c) dispón que: Poderase acordar a adxudicación directa nos seguintes supostos: “c) Cando o inmoble resulte necesario para dar cumprimento a unha función de servizo público ou á realización dun fin de interese xeral por persoa distinta das previstas nos parágrafos a) e b)” Vistas as circunstancias que concorren neste caso, e en virtude dos artigos transcritos, procede a adxudicación directa e o emprego da concesión no subsolo para o uso anteriormente citado. Proponse así un dobre acceso dende unha a cota intermedia a cota 5.90m, e outro dende a cota da Avenida Concepción Arenal que baixa en rampla unha planta. O garaxe a resolver para dotar ao uso residencial, poderá ocupar no subsolo a superficie necesaria do viario indicado no plano de ordenación O-07, ademais da superficie destinada os accesos e a rampla. A modo orientativo, e tendo en conta que as necesidades de garaxe concretaranse cos proxectos edificatorios, así como as cotas dos diferentes niveis dos forxados baixo rasante, axúntanse uns esquemas dunha proposta para unha posible distribución en tres niveis que satisface a priori, os estándares esixidos pola normativa. A intención do Concello en desenvolver o polígono de solo urbano non consolidado POL 9 Porto de Santa Cruz, é a creación de zonas verdes en torno o parque Luis Seoane contemplando a peonalización dos viarios, instalación de mobiliario urbano, actuacións de xardinaría, etc., Esta intención de desconxestionar o tráfico liberando os espazos destinados a viarios, unida á mobilidade xeográfica actual da sociedade, evidencian desde fai tempo unha crecente demanda de prazas de aparcadoiro, claramente insuficientes no centro urbano de Santa Cruz, poñendo de manifesto a imprescindible habilitación dun espazo público que se poida afectar a un uso de aparcadoiro, de conformidade co disposto nos artigos 47.8. e 54. g. da LOUG, que a continuación se transcriben: “Artigo 47º.- Calidade de vida e cohesión social 8. O Plan que conteña a ordenación detallada poderá regula-lo uso do subsolo dos espazos de dominio público coa finalidade de preve-la implantación de infraestruturas, aparcadoiros públicos e outras dotacións de titularidade pública. Artigo 54º.- Determinacións en solo urbano consolidado g) Previsión de aparcadoiros de titularidade pública, que poderán localizarse incluso no subsolo dos sistemas viarios e de espazos libres, sempre que non interfiran no uso normal destes sistemas nin supoñan a eliminación ou o traslado de elementos físicos ou vexetais de interese.” O presente documento amosa a posibilidade tal e como indica o artigo 54. g da LOUGA de crear un aparcadoiro público no subsolo dos espazos libres, sendo o espazo libre do polígono 9, V-19 indicado no plano Or-07, marcando o acceso o mesmo no plano de ordenación colindante co da concesión os edificios. A título orientativo inclúese a continuación un esquema do que podería ser dito aparcadoiro. A continuación, expoñense os criterios que se tiveron e conta para o desenvolvemento do polígono: a) Fixase a separación a lindeiros e retrínqueos ás edificacións existentes así como altura de cornixa, na edificación illada, e marcarase a posición da edificación en canto a fondos edificables, medianeiras, aliñacións e alturas no bloque de mazá pechada, para conseguir unha resultado tipolóxico óptimo. b) Garaxe-aparcadoiro: Exponse unha solución de soto conxunto nos dous bloques, cun fondo edificable de parcela baixorasante de mais de 17m baixo o bloque 2, para permitir unha boa solución arquitectónica dos garaxes, e concentrar o acceso nun punto do conxunto da edificación (ver planos de ordenación). Dito sóto será parte en concesión ao ter que empregar parte da súa superficie baixo viario público. c) Estúdase a volumetría da edificación para colmatar a edificabilidade segundo o Art.46.6 da lei 15/2004, relacionando as adxudicacións de edificabilidade, coa arquitectura e a topografía da unidade. d) Hai que ter en conta a importante presenza da edificación na trama urbana de Santa Cruz sendo necesario crear uns criterios de ordenación e ordenanzas estéticas de acorde có entorno ao tratarse dunha situación complexa pola proximidade á costa e a súa gran fachada vinculada ao parque de Luís Seoane. e) Proponse formalizar un zócalo accesible e integrado na paisaxe e a vexetación do parque urbano rodeando o bloque 2 seguindo uns criterios de Urbanización e axardinamento similares ás zonas verdes lindeiras co fin de manter unha estética contigua e uniforme ao longo do conxunto do parque. f) No desenrolo do proxecto de urbanización teranse en consideración as normas de urbanización que o Plan Xeral determina e concreta no Capítulo VII das Normas do Plan (artigos 157 a 195). g) E necesario salientar que as cotas establecidas nos forxados baixo rasante debuxados nos planos de ordenación son orientativas, e corresponderá ó proxecto edificatorio a sua definición concreta. h) Para garantir tanto o cumprimento da normativa en canto ós estandares de aparcamento determinados polo Plan Xeral como o remate das obras de urbanización dos viarios sobre as concesións, e necesario a redacción dun único proxecto edificatorio que satisfaga ditas condicións. A ficha de desenvolvemento do PXOM establece os seguintes parámetros de aproveitamento: • Superficie Total: 3.671,59 m² segundo medición topográfica. • Edificabilidade máxima: 1m²/m² 3.671,59 m² edificables. • Aproveitamento tipo: 1.03 m²/m². Os cálculos de aproveitamento e superficies por usos edificables veñen reflectidas na Memoria do PXOM concretamente no apartado 2.6 A división en distritos Ordenación e Programación no que establece un 30% de edificabilidade destinada a Uso Comercial en Planta Baixa e o 70% a uso Residencial en plantas altas e baixo cuberta. Dado que a suma da superficie en planta das parcelas edificables e inferior a que o Plan establece para uso comercial, a diferencia de superficie destinada a dito uso poderá ubicarse no Bloque 1 en semisoto, vinculada o local situado en planta baixa, cumprindo as condicións que para este uso establece o Plan Xeral. Ca edificabilidade máxima do polígono é tendo en conta a ordenación pormenorizada do mesmo, así coma os propietarios do ámbito, indícase a seguinte táboa de edificabilidades obtendo a edificabilidade por usos dos cálculos de aproveitamento tipo do PXOM para cada bloque. As vías públicas, zonas libres e demais espazos de uso público foron planificadas de forma que resulten accesibles, debendo por tanto o Proxecto de urbanización que se execute, cumprir os criterios básicos que establece os artigos 5 a 8 da Lei 8/1997 sobre accesibilidade e o artigo 12 do Regulamento que o desenvolve (Decreto 35/200 do 28 de xaneiro). Así como o cumprimento dos artigos específicos, do Documento Básico O seu, seguridade de utilización. Art.15: As vías públicas disporán dun itinerario adaptado de peóns ou mixto de peóns e vehículos. Art.16: O deseño e trazado dos percorridos de uso público ou comunitario destinados ao tránsito de peóns realizarase mediante itinerarios peonís que resulten adaptados. O tránsito de peóns en todo o ámbito realízase en itinerarios exclusivos para este uso. Así mesmo, pódese comprobar que en todo o ámbito todos os percorridos formalizados nos que se prevé percorridos peonís ten como máximo unha pendente longitudinal do 8%. O Estudo de Detalle deseñouse de tal forma que a cada punto do sector pódese acceder mediante un percorrido peonil. Os espazos libres urbanizaranse de forma que garantan a accesibilidade dos seus percorridos. Os elementos de urbanización e o mobiliario urbano, así como as edificacións, que se proxecten nestes itinerarios serán accesibles conforme o Código de accesibilidade. e ao DBSU do código técnico. No proxecto de urbanización deberanse xustificar todas estas especificacións de obrigado cumprimento. Se adxunta cadro resumo coas características formais recollidas no Estudo de Detalle: Tal como determina no artigo 4 o decreto 29/2010, do 4 de Marzo, polo que se aproban as normas de habitabilidade de vivendas, os instrumentos de ordenación urbanística conterán unha memoria xustificativa da súa adecuación a ditas normas. En canto ás características das vivendas, dende o presente documento, non se regulan parámetros superficiais mínimos das estancias que contradigan aos definidos polo decreto 29/2010, polo que os proxectos das edificacións axustaranse ao establecido no devandito decreto. A formalización establecida na normativa para as edificacións colectivas, baséanse na procura da óptima integración no territorio adaptándose no posible ao perfil natural deste para evitar e reducir os movementos de terra innecesarios tal como recomenda o decreto. Na ordenación establecida no PXOM, conxúgase tamén a adaptación ao territorio coa orientación das parcelas destinadas ás edificacións, permitindo desenvolver nelas proxectos edificatorios con boas condicións de iluminación e soleamento, así como a súa idónea relación co exterior. As vivendas do bloque 1, correspondente coa Ordenanza de Mazá Pechada, cumprirán as condicións de vivenda exterior establecidas polo Plan Xeral. Concrétase a formalización da planta baixo cuberta permitindo a localización nela de vivendas dependentes da súa planta inferior, cumprindo o establecido nas condición reguladas no decreto en canto a alturas libres das estancias do baixo cuberta. O espazo exterior de calidade cumpre os seguintes requisitos: • O asolamento será o apropiado tanto para as vivendas coma para o propio espazo exterior. • No caso dos espazos públicos é importante a continuidade espacial coa rúa, para evitar a configuración de áreas residuais ou illadas. • Nos espazos configurados por partes con diferentes sistemas de obtención ou xestión, garantízarase a unicidade en rasantes e deseño. • O proxecto de urbanización debe definir o deseño e a distribución de usos no espazo público. • O espazo público debe conservar as súas funcións de xeito continuo na meirande parte da súa superficie, e polo tanto non debería verse invadido por elementos construtivos que dificulten ou interrompan esta continuidade, tales coma rampas de garaxe ou chimeneas de ventilación dos mesmos. • O seu deseño faise con criterios de sostenibilidade: reciclaxe de augas pluviais, sistema de rego sostible, niveis de luminación e luminarias de acordes co entorno, materiais e solucións constructivas adecuados, pavimentos permeables. No non contemplado no presente Estudo de Detalle, estarase ao disposto polo Plan Xeral de Ordenación Municipal deste Municipio e as Ordenanzas Municipais que lle sexan de aplicación. Estarase ao disposto no artigo 114 do PXOM. As condicións reguladas neste Capítulo aplicaranse aos edificios de nova creación do polígono. A formación de cuberta, sempre dentro do sólido capaz previsto pola normativa do Plan Xeral a este respecto.1.- Para a formalización dos alzados seguirase o disposto no Plan Xeral de Ordenación Municipal, axustándoos ás rasantes establecidas por este Estudo de Detalle, e ás determinacións do mesmo respecto da formación das cornixas e altura de edificación.2.- Todos os paramentos visibles desde o exterior deberán tratarse con iguais materiais e calidade que as fachadas, prohibíndose a impermeabilización dos mesmos con materiais bituminosos, así como a utilización como vistos de materiais fabricados para ser revestidos. En ningún caso devanditos materiais serán de cor negra.3.- Os corpos construídos sobre a cuberta dos edificios, tales como torres de refrixeración, depósitos de auga, chemineas, etc., quedarán integrados na composición do edificio ou ocultos. Procurarase especialmente a integración, ocultándoas, ou encaixándoas, nos paramentos das liñas de condución de enerxía, visible desde a vía pública.4.- Os proxectos de edificación conterán o deseño da fachada en todas as plantas de pisos, así como o correspondente aos elementos comúns de planta baixa e semisótano sobre rasante. Usaranse materiais de acabado, de entre os existentes no mercado, aqueles máis lixeiros e modernos, de maneira que permitan dar ás novas edificacións, unha imaxe máis actual e contemporánea. Rexeitaranse fachadas de deseño clásico ou neoclásico con resaltes de ocos con molduras ou elementos horizontais.5.- No caso de que se descoñeza o uso dos locais situados en planta baixa, poderase realizar un peche provisional que garanta unhas condicións adecuadas de ornato, non aceptándose o emprego de materiais que non estean proxectados para ser vistos. Nas licenzas de apertura dos locais, o deseño final da parte correspondente a fachada resolverase de modo que harmonice co resto do edificio.1.- Permítese a formación de terrazas nos baixo cubertas integradas por debaixo da líña que define a envolvente da edificación según as ordenanzas de aplicación 2.- Prohíbese o peche de terrazas e balcóns que sexan proxectados para ser abertos.3.- Non se permite o peche de terrazas na planta baixo cuberta.4.- No caso de optarse en proxecto por peches ou antepeitos, estes, en ningún caso, poderán protexerse con balaustradas en ferro forxado, contorneado ou en calquera outro material que imite ese contorneo.1.- En canto ás solucións de remate de cornixas ou beirados, quedan totalmente prohibidas solucións con molduras e resaltes de tipo clásico. Prohíbese tamén o uso de elementos decorativos en cornixas e alzados, molduras, recercados., así como o uso de elementos superfluos con formas que non respondan a unha solución constructiva ou estructural.2.- Permítense voos da edificación e balcóns unicamente nas zonas expresamente indicadas nos planos de ordenación así coma as cornixas coas condicións establecidas polo Plan Xeral no artigo 113 e nas ordenanzas de aplicación.1.- As persianas, bastidores, portas, vidreiras e demais elementos análogos das construcións non se poderán abrir cara ao exterior, excepto nos casos nos que queden dentro das repisas dos balcóns ou dos antepeitos das fiestras.2.- Non se poderán situar macetas nin xardineiras voadas sobre a vía pública. O uso destes pasos será peonil, autorizándose só excepcionalmente o paso de vehículos de emerxencia, tales como ambulancias, bombeiros, etc., así como, ocasionalmente e previa autorización municipal, subministracións de abastecemento para obras de reforma ou similares. Permítese o paso dos vehículos nas zonas que quedan diante dos accesos a garaxes pero non a parada ou o estacionamento.1.- En obras de nova edificación non se permite deixar medianeiras á vista sobre espazos libres, zonas verdes e equipamentos públicos.2.- Os panos medianeiros e paredes unidas ao descuberto deberán tratarse ou decorarse cos mesmos materiais que a fachada ou con outros de suficiente calidade; en todo caso, de forma que o seu aspecto e calidade sexan tan dignos como os da fachada.3.- As solicitudes de licenzas que impliquen deixar medianeiras ou paredes unidas á vista, por derriba de edificios, porque non se esgote a altura máxima permitida, ou polas alturas permitidas polo Plan Xeral, terán que incluír as condicións relativas ao tratamento que deba darse ás mesmas. Para este último suposto, e aos efectos do posterior reparcelamento e redacción da división horizontal, poderán crearse servidume de vistas, aos efectos de considerar estas medianeiras como unha fachada máis, con luces ao exterior, e tratándose de igual forma que como unha fachada máis que é. 4.- Será responsabilidade do propietario do edificio máis alto decorar e conservar os muros que aparezan ao descuberto sobre parcelas non edificables ou sobre edificacións contiguas, na parte que exceda da altura permitida polas ordenanzas correspondentes.5.- Por razóns de ornato urbano, o Concello poderá asumir a execución de obras de mellora de medianeiras, en determinados espazos públicos de maior importancia visual e/ou estética. Para a execución do disposto no presente Estudo de Detalle, redactarase un Proxecto de Urbanización que desenvolverá totalmente as súas determinacións e teranse en consideración as normas de urbanización que o Plan Xeral determina e concreta no Capítulo VII das Normas do Plan (artigos 157 a 195) así coma a Ordenanza Municipal de obrigado cumprimento para a redacción de Proxectos de Urbanización, control e Recepción das Obras, no que se incluirá a rede de gas, rgo e o axardinamento.1.- O Proxecto de Urbanización ten por obxecto a definición técnica precisa para a realización da totalidade das obras de acondicionamento urbanístico do chan para a execución do determinado polo Estudo de Detalle.2.- O Proxecto de Urbanización non poderá modificar as previsións do plan que executa, sen prexuízo de que poidan efectuarse adaptacións esixidas pola execución material das obras, nin, en ningún suposto, conter determinacións sobre ordenación e o réxime do chan ou da edificación.3.- Para os efectos do alcance do Proxecto, as obras de urbanización divídense nos seguintes grupos: • Redes de distribución de auga, rego e axardinamento. • Redes de evacuación de augas pluviais e residuais. • Redes de distribución de electricidade e de alumeado público. • Rede de gas. • Rede de Telecomunicacións. • Rede viaria e mobiliario urban.4. - O Proxecto de Urbanización deberá resolver, nas condicións previstas no Estudo de Detalle e no PXOM, a ligazón dos servizos urbanísticos do ámbito cos xenerais do núcleo. Para isto, verificarase que teñan a suficiente dotación e capacidade para absorber os aumentos cos que se van a ver afectados as obras proxectadas.5.- O presente Estudo de Detalle permitirá a execución simultánea da urbanización e a edificación.6.- O proxecto de urbanización redactarase de modo que estableza duas fases de execución diferenciadas: A primeira contemplará as obras de urbanización da zona verde e a parte do viario que non está incluída dentro da zona delimitada no plano de ordenación OR-07 como ámbito para a execución en rexime de concesión dos accesos e o garaxe das edificacións privadas. A segunda corresponde co viario público que rodea as parcelas edificatorias privadas sobre as que se permite a ocupación do solo ou o subsolo en réxime de concesión para os accesos os garaxes privados e as zonas de concesión.7.- En canto as condicións particulares dos sistemas, en concreto ao sistema viario e aparcadoiros, estarase ao disposto na Sección 3. A da normativa urbanística do PXOM e en canto aos parques e xardíns ao apartado B da mesma. Neste caso a zona verde plantexada no presente documento deberá conter mobiliario urbano para repouso, árbores en alcorques, superficies axardinadas illadas, arboredo de defensa, xogos infantís e de preadolescentes.